《次韵刘宪副春日湖上有感五首 其五》
元代·郑元祐

青苔寺里客来稀，乌石冈边僧自归。金雁嘈云春不去，玉鱼冲雨夜曾飞。

出门每歌月皎皎，制佩莫惜芳菲菲。人世何由比金石？嗟我欲把东皇衣。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。